Rīt Eiropas Parlamenta (EP) deputāts Krišjānis Kariņš («Vienotība») viesosies Jelgavā, kur apmeklēs 1.ģimnāziju un Jelgavas mašīnbūves rūpnīcu.
Paredzēts, ka K.Kariņš tiksies ar Jelgavas 1.ģimnāzijas vidusskolas jauniešiem, lai iepazīstinātu ar savu darbu Eiropas Parlamentā, kā arī pārrunātu jauniešu attieksmi pret uzņēmējdarbību un tās iespējām Latvijā. Kopā ar deputātu jauniešiem par savu pieredzi uzņēmējdarbībā stāstīs arī uzņēmējs Juris Cīrulis, informē deputāta padomniece Ieva Zīberga.Pēc tam deputāts apmeklēs Jelgavas mašīnbūves rūpnīcu un tiksies ar tās vadītāju Pēteri Bilu. Krišjānis Kariņš EP strādā Rūpniecības, pētniecības un enerģētikas komitejā un Ekonomikas un monetāro lietu komitejā.